钦定古今图书集成/方舆汇编/边裔典/第096卷 > 《长臂国赞》晋·郭璞
## 钦定古今图书集成/方舆汇编/边裔典/第096卷 > 《长臂国赞》晋·郭璞

《双肱三尺》，体如中人。彼曷为者？长臂之民。修脚是负，
捕鱼海滨。

汉

### 平帝元始二年春黄支国献犀牛

按：《汉书平帝本纪》云云。

〈注〉应劭曰：“黄支在日南之南，去京师三万里。”师古曰：“犀，状如水牛，头似猪而四足，类象，黑色，一角当额前，鼻上又有小角。”

按《后汉书南蛮传》：“王莽辅政，元始二年，日南之南黄
支国来献犀牛。凡交趾所统，虽置郡县，而言语各异重译乃通。人如禽兽，长幼无别。项髻徒跣，以布贯头
而著之。后颇徙中国罪人，使杂居其间，乃稍知言语，
渐见礼化。”

按杜氏《通典》：“黄支国，汉时通焉，合海日南之南三万
里，俗略与珠崖相类。自武帝以来皆献见，有明珠、玉
璧、琉璃、奇石异物。大珠至围二寸以下而至圆者，置
之平地，终日不停。”

汉

《哥罗国》汉时闻于中国。

按《汉书》不载。　按杜氏《通典》，“哥罗国，汉时闻焉，在槃
槃东南，亦曰哥罗富沙罗国云。其王姓矢利婆罗，名
米失钵罗。其城累石为之。城有楼阙，门有禁卫，宫室
覆之以草。国有二十四州而无县。庭列仪仗，有纛，以
孔雀羽饰焉。兵器有弓、箭、刀、槊、皮甲。征伐皆乘象，一
队有象百头，每象有百人卫之。象鞍有钩拦，其中有
四”人，一人执盾，一人执弓矢，一人执殳，一人执刀。赋
税人出银一铢。国无蚕丝麻纻，唯出吉贝布畜有牛
少马。其俗，非有官者不得上发裹头。又嫁娶初问婚，
惟以槟榔为礼，多者至二百盘；或婚之时，唯以黄金
为财，多者至二百两。妇人嫁讫，则从夫姓。音乐有琵
琶、横笛、铜钹、铁鼓、簧吹、蠡、击鼓。死亡则“焚尸。”盛以金
罂，沉之大海。

明

### 成祖永乐元年遣使招谕满剌加国

按《明外史满剌加传》：“满剌加在占城南，顺风八日至
龙牙门，又西行二日即至。或云即古顿逊唐哥罗富
沙。永乐元年十月，遣中官尹庆使其地，赐以织金文
绮、销金帐幔诸物。其地无王，亦不称国，服属暹罗，岁
输金四十两为赋。庆至，宣示威德及招徕之意。其酋
拜里迷苏剌大喜，遣使随庆入朝，贡方物。”

永乐三年，满剌加遣使入贡，封为满剌加国王。
按《明外史满剌加传》：永乐三年九月至京师，帝嘉之，
封为满剌加国王，赐诰印、彩币、袭衣、黄盖，复命庆往。
其使者言“王慕义，愿同中国列郡，岁效职贡，请封其
山为一国之镇。帝从之，制碑文勒山上，末缀以诗曰：
‘西南钜海中国通，输天灌地亿载同。洗日浴月光景
融，雨’”崖露石草木浓。金花宝钿生青红，有国于此民
俗雍。王好善义思朝宗，愿比内郡依华风。出入导从
张盖重，仪文裼袭礼虔恭，大书贞石表尔忠，尔国西
山永镇封。山居海伯翕扈从，皇考陟降在彼穹。“后天
监视久益隆，尔众子孙万福崇。”《庆等再至，其王益喜》，
礼待有加。

按《明会典》：“永乐三年，其酋长拜里迷苏剌遣使奉金
叶表朝贡，诏封为国王，给印诰。使者言王慕义，愿同
中国属郡，岁效职贡，又请封其国西山，诏封为镇国
之山，御制碑文赐之。贡物：犀角、象牙、玳瑁、玛瑙珠、鹤
顶、金、母鹤顶、珊瑚树、珊瑚珠、金镶戒指、鹦鹉、黑熊、黑
猿、白麂、锁服、撒哈剌、白苾布、姜黄布、撒都细布、西洋
布，花缦、蔷薇露、栀子花、乌爹泥、苏合油、片脑、沉香、乳
香、黄速香、金银香、降真香、紫檀香、丁香、树香、木香、没
药、阿魏、大枫子、乌木、苏木、番锡、番盐、黑小厮。”

按《明一统志》：“满剌加国在占城国南，其朝贡自广东
以达于京师。前代不通中国。本朝永乐三年，其国王
西利八儿速剌遣使朝贡，朝廷赐以印诰。”

按《广东通志》：“满剌加国，古哥罗富沙也。汉时常通中
国，后为顿逊所羁属。顿逊在海崎山上，地方千里，城
去海十里，有五王，并羁属扶南，去扶南可三千里。东
界通交州，即古哥罗富沙也。其西界接天竺徼外诸
国，其国城接阇婆，故又名大阇婆，今称重迦罗。东有
吉里地闷，故其处旧不称国。自旧江顺风八昼夜可”
至。其国傍海，山孤，人少，受羁属于暹罗，每岁输金四
十两为税。明永乐三年，其王西利八儿速剌遣使奉
金叶表文来朝贡。

满剌加国疆域在占城南。其朝贡自广东以达京师、
贡献方物。使回，令于广东布政司管待。

永乐五年，满剌加入贡。

按《明外史满剌加传》：“永乐五年九月，遣使入贡。
永乐六年，满剌加入贡。”

按《明外史满剌加传》：“永乐六年，郑和使其国，旋入贡。
永乐七年，册满剌加为国，封其将领为王。”

按《瀛涯胜览》：“满剌加旧名五屿，以海有此山也。东南
距海，西北皆岸，岸连山，地瘠卤，收获殊寡，故未称国，
隶暹罗，岁输金五十两，否则被伐。永乐七年己丑，上
命太监郑和册为满剌加国，赐其将领银印冠服为
王，自是不役属暹罗，携妻子赴京谢，愿修职贡。上赐
舶还其境。有大溪，灌王宫入海，跨溪桥之，构亭于上”，
约二十馀楹，交易者来集。俗尚回回教，持斋受戒。王
以白缠首，青细花袍，蹑皮履，乘轿。民间男帕首，女撮髻于后。其体微黑，短衫束腰以帨。风俗淳朴，民舍如
暹罗，联榻趺坐。业渔，刳木为舟，泛海而渔，婚丧类瓜
哇。旁海有龟龙患，其龙高四尺，四足，身皆鳞甲，露长
牙，遇之则啮。山出黑虎，比常虎差小，毛有暗花文虎
有能变人形者。白昼入市，群行觉者禽杀之。古城尸
头蛮中国舶亦至其地。栫木为棚，辟四门鼓楼，夜巡
以铃。内设重棚，有仓库，可贮货，五月中方发舶。厥产
黄连香、乌木打魔香，此香乃树脂堕地成，遇火即然。
国人以当灯及涂舟，水不能入，明莹者若金箔曰《损
都卢厮》，可作瑁，珠名“水珀”是已。花钖有场，山曰《树沙
始》，其皮如葛，捣滤成粉，可作饭。渚生水草曰“茭。”长
如刀状，韧坚。其子类荔枝，大若鸡子，以酿酒曰“茭。”
“酒亦醉人”，叶可作簟席。果有甘蔗、芭蕉子、波罗密、野
荔枝之类。蔬有葱、姜、蒜、芥、东瓜、西瓜之属。牛羊鸡鸭
罕有，驴马无。〈按明外史三年已封为国王此作七年始图其地为国赐将领为王两说不同

今并存之

按《明会典》，“满剌加国筵宴二次，使臣回至广东布政
司管待一次。”永乐间，使臣回，经过府州管待。七年，命
正使太监郑和等统官兵二万七千馀人，驾海舶四
十八艘，往诸番彝开读赏赐。诏封为满剌加国王，赐
银印、冠带、袍服，且建碑立界，暹罗始不敢侵扰。正统
间，使臣回洛宁江西布政司、广东布政司管待。
永乐九年、满剌加率其妻子、入朝奉贡。上御奉天门、
宴赉有加

按《明外史满剌加传》：“永乐九年，满剌加王率妻子陪
臣五百四十馀人来朝。抵近郊，命中官海寿、礼部郎
中黄裳等宴劳。有司供张会同馆。入朝奉天殿，帝亲
宴之，妃以下宴他所，光禄日致牲牢上尊，赐王金绣
龙衣二袭，麒麟衣一袭，金银器帷幔衾裯悉具，妃以
下皆有赐。将归，赐王玉带、仪仗、鞍马，赐妃冠服频行”，
赐宴奉天门，再赐玉带、仪仗、鞍马、黄金百、白金五百、
钞四十万贯、钱二千六百贯、锦绮纱罗三百匹、帛千
匹、浑金文绮二、金织通袖膝襕二；妃及子侄陪臣以
下，宴赐有差。礼官饯于龙江驿，复赐宴龙潭驿。
按《明会典》：“九年，王来朝，赐王妃及其子侄陪臣傔从
彩缎、纱罗、袭衣有差。”王还国，赐王妃冠服及银钞、锦
绮、纱罗等物，陪臣赏赐有差。以后定例：回赐国王彩
缎十表里，纱罗各四匹，锦二匹；王妃彩缎五表里，纱
三匹。差来正、副使并头目初到，每人赏织金罗衣一
套，靴袜各一双；正赏彩缎四表里，纱罗各二匹，折钞
绢四匹，织金纻丝衣一套。通使、总管人等初到，每人
素罗衣一套，靴袜各一双；正赏绫三匹，折钞绢六匹，
素纻丝衣一套。番伴初到，每人绢衣一套，靴袜各一
双，正赏折钞绢二匹，绵布二匹，伴袄裤鞋各一副。其
正副使通事人等，给赐冠带及给换，例与暹罗国同。
正贡外附来货物皆给价，其馀货物许令贸易。
按《明一统志》：九年，其嗣王拜里迷苏剌亲率其妻子
来朝，厚赉而还。自是朝贡不绝。

按《广东通志》，“九年七月，嗣王拜里迷苏剌率其妻子
陪臣五百四十馀人来朝。上闻之，念其轻去乡土，跋
涉海道，即遣中官海寿、礼部郎中黄裳等往宴劳之，
复命有司供张会同馆。既至，奉表入见，并献方物。上
御奉天门宴劳之。别宴王妃及陪臣等，仍命光禄寺
日给牲牢。上尊命礼部赐王妃八儿迷速里及其子”
侄陪臣傔从文绮、纱罗、袭衣有差。九月，拜里迷苏剌
辞归，赐宴于奉天门，别宴王妃陪臣等，赐敕劳王厚
赐之，并及其妻子陪臣。敕曰：“王涉海数万里至京师，
坦然无虞，盖王之忠诚，神明所祐。朕与王相见甚驩，
固当且留，但国人在望，宜往慰之。今天气向寒，顺风
南帆，实维厥时。王途中善饮食，善调”护。以副朕眷念
之怀。

永乐十年，满剌加王侄入谢。旋又入贡。

按《明外史满剌加传》：“永乐十年夏，其侄入谢。及辞归，
命中官甘泉偕往，旋又入贡。”

永乐十二年，满剌加国王薨，其子入朝，告其父讣，即
命袭封。

按《明外史满剌加传》：“永乐十二年，王子母斡撒干的
儿沙来朝，告其父讣，即命袭封，赐金币。嗣后或连岁，
或间岁入贡，以为常。”

按《明会典》：“十二年，国王子母斡撒干的儿沙来朝，告
父卒，命嗣封。”

按《广东通志》：“十二年，国王母来宴，赐如王妃。”

永乐十七年，满剌加王率妻子陪臣入朝谢恩，诉《暹
罗》见侵。诏戒谕暹罗。

按《明外史满剌加传》：“永乐十七年，王率妻子陪臣来
朝谢恩，及辞归，诉暹罗见侵状。帝为赐敕谕暹罗，暹
罗乃奉诏。”

永乐二十二年。满剌加王子以嗣位。率妻子入朝
按《明外史满剌加传》。“永乐二十二年。西里麻哈剌以
父没嗣位。率妻子陪臣来朝。”

====宣宗宣德六年满剌加遣使入诉暹罗见侵阻贡道====之。故命郑和赍敕戒谕暹罗。

按《明外史满剌加传》：“宣德六年，遗使者来言，暹罗谋
侵本国，王欲入朝，惧为所阻。”欲奏闻，无能书者，令臣
三人附苏门荅剌贡舟入诉。帝命附郑和舟归国。因
令和赍敕谕暹罗，责以辑睦邻封，毋违朝命。初，三人
至，无贡物，礼部例不当赏。帝曰：“远人越数万里来愬
不平，岂可无赐？”遂赐袭衣、彩币，如贡使例。

宣德八年，满剌加国王率妻子陪臣来朝。

按《明外史满剌加传》：“宣德八年，王率妻子陪臣来朝，
抵南京，天已寒，命俟春和北上，别遣人赍敕劳，赐王
及妃洎入朝，宴赉如礼。及还，有司为治舟，王复遣其
弟贡驼马方物。时英宗已嗣位，而王犹在广东。赐敕
奖王，命守臣送还国，因遣古里、真腊等十一国使臣
附载偕还。”

按：《明会典》：“宣德八年国王朝贡，广东布政司并南雄、
赣州、临江、淮安、济宁各府、州茶饭管待。至通州，令行
在光禄寺办送茶饭接待。”

### 英宗正统十年满剌加国使者请赐其王敕书伞盖又说欲亲诣阙下乞赐巨舟皆从之

按《明外史满剌加传》：“正统十年，其使者请赐王息力
八密息瓦儿丢八沙护国敕书，及蟒服伞盖，以镇服
国人。又言，王欲亲诣阙下，从人多，乞赐一巨舟，以便
远涉，帝悉从之。”

按《明会典》：“正统十年以后，屡遣使来贡，贡道由广东。”

### 代宗景泰六年满剌加入贡请封遣使兼赐冠服

按《明外史满剌加传》：“景泰六年，速鲁檀无答佛哪沙
贡马及方物，请封为王。诏给事中王晖往。已，复入贡，
言所赐冠带毁于火，命制皮弁服、红罗常服及犀带、
纱帽予之。”

### 英宗天顺三年满剌加国入贡请封

按《明外史满剌加传》：“天顺三年，王子苏丹芒速沙遣
使入贡，命给事中陈嘉猷等往封之。越二年，礼官言：
嘉猷等浮海二日，至乌猪洋，遇飓风舟坏，飘六日，至
清澜守御所，获救。敕书无失。诸赐物悉沾水，乞重给，
令使臣复往。从之。”

按《明会典》：“天顺三年，其王嗣子请封，遣使行礼”
按《明一统志》：“天顺三年，国王无答佛哪沙卒，其子苏
丹芒速沙请命，复遣使赍诏往封焉。”

### 宪宗成化十年满剌加入贡

按《明外史满剌加传》：“成化十年，给事中陈峻册封占
城王，遇安南兵据占城，不得入，以所赍物至满剌加，
谕其王入贡。其使者至，帝喜，赐敕嘉奖。”

成化十七年，安南劫满剌加贡使。贡使至《阙》讼之。敕
责安南遣官册封马哈木沙为王。

按《明外史满剌加传》：“成化十七年九月，贡使言，‘成化
五年贡使还，飘抵安南境，多被杀，馀黥为奴，幼者加
宫刑。今已据占城地，又欲吞本国。本国以皆为王臣，
未敢与战。适安南贡使亦至，满剌加使臣请与廷辨。
兵部言事属既往，不足深较’。”帝乃因安南使还，敕责
其王，并谕满剌加，“安南复侵陵，即整兵待战。”寻遣给
事中林荣、行人黄乾亨，册封王子马哈木沙为王。二
人溺死，赠官赐祭予荫，恤其家；馀敕有司“海滨招魂
祭”，亦恤其家。复遣给事中张晟、行人左辅往。晟卒于
广东，命守臣择一官为辅副，以终封事。

### 武宗正德三年江西人萧明举等劫杀满剌加贡使事发伏诛佛郎机恃强夺满剌加之地

按《明外史满剌加传》：“正德三年，使臣端亚智等入贡。
其通事亚刘，本江西万安人萧明举，负罪逃入其国，
赂大通事王永、序班张字，谋往浡泥索宝。而礼部吏
侯永等亦受赂，伪为符印，扰邮传。还至广东，明举与
端亚智辈争言，遂与同事彭万春等劫杀之，尽取其
财物。事觉，逮入京，明举凌迟，万春等斩。王永减死罚”
米三百石，与张字、侯永并戍边，尚书白钺以下皆议
罚。刘瑾因此罪江西人，减其解额五十名，仕者不得
任京职。其后佛郎机强举兵侵夺其地，王《苏端妈》末
出奔，遣使告难。时世宗已嗣位，敕责佛郎机，令还其
故土，而谕暹罗诸国王以救灾恤邻之义。迄无应者，
满剌加竟为所灭。时佛郎机亦遣使朝贡请封。抵广
东，守臣以其国素不列王会，羁其事以闻。诏予方物
之直遣归，后改名“麻六甲”云。满剌加所贡物，有玛瑙、
珍珠、玳瑁、珊瑚树、鹤顶、金母鹤顶、琐服、白苾布、西洋
布、撒哈剌、犀角、象牙、黑熊、黑猿、白麂、火鸡、鹦鹉、片脑、
蔷薇露、苏合油、栀子花、乌爹泥、沉香、速香、金香、阿魏
之属。有山出泉，流为溪，土人淘沙取锡，煎成块曰“斗
锡。”田瘠少收，民皆淘沙捕鱼为业。气候朝热暮寒，男
女椎髻，身体黝黑，间有白者，唐人种也。俗淳厚，市道
颇平。自为佛郎机所破，其风顿殊。商舶希至，多直诣
苏门答剌，然必取道其国，率被邀劫，路几断。其自贩
于中国者，则直达广东香山澳，接迹不绝云

《无锡县志》：“俞尚书溥，初官都府参军，奉使满剌加国，
历三年乃归，得卜龟术，选巨龟藏之秘室，饮以清泉，
饲以绿苔，岁可用一卜。将卜，先斋七日，以薄漆涂龟
腹，俟其漆裂如灼文，以验吉凶，胜于火灼。溥得二龟，
一长尺有三寸，一长尺有半寸。又携得二种药，一名
阿止儿，状如苦参，疗内伤；一名阿息类地骨皮，治金”
疮。

《坤舆图说》：“满剌加国地不甚广，为海商辐辏，正在赤
道下。春秋二分。气候极热，赖无日不雨，故可居。产象
及胡椒佳果木，终岁不绝。人良善，不事生业，或弹琵
琶闲游。”

后汉

### 安帝永初元年春三月己卯永昌徼外僬侥种夷贡献内属

按：《后汉书安帝本纪》云云。